Nostalgiateema sai tegelikult alguse hoopis sellest, et käisin Lätis rattamatkal ja nägin seal arvake täiesti töökorras kitsarööpmelist raudteed! Sõidab ~5x päevas Aluksne ja Gulbene vahet. Vanasti käis Rohukülla kitsarööpmeline ja kui rongiga viljandi- ja pärnupoole sõita, vilksatavad aeg-ajalt jäänused kitsarööpmelisest. Muide, esimene Eesti raudtee pandi kunagi tööle liinil Valga  Pärnu, kohalike ärimeeste initsiatiivil, vabatahtlike abiga. Vaat selline elu käis kunagi perifeerias. Täna ei saa rongiga enam isegi mitte Pärnusse või Riiga sõita, Haapsalust, Vilniusest ja Warssavist rääkimata. Sellele, kes tahab rattaga väikese tiiru Lääne- elik Loode-Eestisse teha, on ainus normaalne variant (muidugi, kui ei taheta juba Tallinnast väntama hakata) Riisiperre sõita. Sealt siis ca 2-3-4 tundi suvalisse Lääne-Eesti punkti. Aegviidu on samuti variant, siiski rohkem nagu KeskEesti avastamise rida. Nojah.